# Eiropas Savienības C 405A/2022

| | ISSN 1977-0952 |
| --- | --- |
| Eiropas Savienības
  Oficiālais Vēstnesis | C 405A |
| | |
| Izdevums latviešu valodā | Informācija un paziņojumi | 65. gadagājums2022. gada 21. oktobris |

ISSN 1977-0952

Eiropas Savienības

Oficiālais Vēstnesis

C 405A

Izdevums latviešu valodā

Informācija un paziņojumi

65. gadagājums2022. gada 21. oktobris

---

| Saturs | Lappuse |
| --- | --- |
| | IV   Paziņojumi |
| | EIROPAS SAVIENĪBAS IESTĀŽU UN STRUKTŪRU SNIEGTI PAZIŅOJUMI |
| | Padome |
| 2022/C 405 A/01 | Paziņojums par vakanci CONS/AD/181/22 | 1 |

Saturs

Lappuse

IV   Paziņojumi

EIROPAS SAVIENĪBAS IESTĀŽU UN STRUKTŪRU SNIEGTI PAZIŅOJUMI

Padome

2022/C 405 A/01

Paziņojums par vakanci CONS/AD/181/22

1

---

| LV | |
| --- | --- |

LV

---

IV Paziņojumi

EIROPAS SAVIENĪBAS IESTĀŽU UN STRUKTŪRU SNIEGTI PAZIŅOJUMI

Padome

| 21.10.2022 | LV | Eiropas Savienības Oficiālais Vēstnesis | CA 405/1 |
| --- | --- | --- | --- |

21.10.2022

LV

Eiropas Savienības Oficiālais Vēstnesis

CA 405/1

---

Paziņojums par vakanci CONS/AD/181/22

(2022/C 405 A/01)

VISPĀRĪGA INFORMĀCIJA

| Departaments | ECOFIN.2 |
| --- | --- |
| Darba vieta | Brisele, Justus Lipsius ēka |
| Amata nosaukums | Direktors |
| Funkciju grupa un pakāpe | AD 14 |
| Vajadzīga drošības pielaide | SECRET UE/EU SECRET |
| PIETEIKUMU IESNIEGŠANAS TERMIŅŠ | 2022. gada 11. novembris – plkst. 12.00 (pēc Briseles laika) |

Departaments

ECOFIN.2

Darba vieta

Brisele, Justus Lipsius ēka

Amata nosaukums

Direktors

Funkciju grupa un pakāpe

AD 14

Vajadzīga drošības pielaide

SECRET UE/EU SECRET

PIETEIKUMU IESNIEGŠANAS TERMIŅŠ

2022. gada 11. novembris – plkst. 12.00 (pēc Briseles laika)

Kas mēs esam?

Padomes Ģenerālsekretariāts (PĢS) palīdz Eiropadomei un ES Padomei un to darba sagatavošanas struktūrām visās to darbības jomās. Ģenerālsekretāra vadībā tas sniedz konsultācijas un atbalstu Eiropadomei, Padomei un to prezidentvalstīm visās darbības jomās, tostarp saistībā ar politiskām un juridiskām konsultācijām, koordinēšanas darbu ar citām iestādēm, kompromisu izstrādi, uzraudzību, kā arī darbu ar visiem praktiskajiem aspektiem, kas ir nepieciešami labai Eiropadomes un Padomes darba sagatavošanai un norisei.

Ekonomikas un finanšu lietu ģenerāldirektorātā (ĢD ECOFIN) ir divi direktorāti: ECOFIN.1, kas nodarbojas ar ekonomikas politiku un finanšu pakalpojumiem; un ECOFIN.2, kas nodarbojas ar budžetu, nodokļiem, muitas savienību un kohēzijas politiku. Tie abi ir pakļauti ģenerāldirektoram. Sagaidāms, ka turpmākajos gados ģenerāldirektorātā tiks veikta reorganizācija.

ĢD ECOFIN koordinē Ekonomikas un finanšu padomes norisi; tās sanāksmes parasti notiek reizi mēnesī. Tas apkalpo arī Ekonomikas un finanšu padomi (budžets) un Vispārējo lietu padomi (kohēzija). Visbeidzot, ĢD ECOFIN ir iesaistīts Eurogrupas sanāksmju sagatavošanā, kas ir eurozonas dalībvalstu finanšu ministru neformālas tikšanās.

ECOFIN.2 direktorāts nodarbojas ar budžeta, nodokļu, muitas savienības un kohēzijas politikas jautājumiem. Direktorāts konsultē Padomes prezidentvalsti un Eiropadomes priekšsēdētāju un palīdz sagatavot darbu un sniedz atbalstu ECOFIN padomei, ECOFIN padomei (budžets) un Vispārējo lietu padomei (kohēzija), kā arī attiecīgajai Pastāvīgo pārstāvju komitejai un attiecīgajām darba grupām, piemēram, Budžeta komitejai, Krāpniecības apkarošanas darba grupai, Pašu resursu jautājumu darba grupai, Strukturālu pasākumu un tālāko reģionu darba grupai, Nodokļu jautājumu darba grupai tās dažādos sastāvos, Rīcības kodeksa jautājumu grupai, Muitas savienības jautājumu darba grupai un Eksporta kredītu jautājumu grupai.

Ko mēs piedāvājam?

Direktora amats ECOFIN.2 direktorātā ir izaicinājumiem bagāts amats politiski interesantā vidē, kas saistīta ar dažādām ieinteresētajām personām un augsti kvalificētiem darbiniekiem.

Ģenerālsekretāra vadībā jūs profesionāli pārvaldīsiet un koordinēsiet savu direktorātu un tā resursus, organizēsiet tā darbību un atbalstīsiet un motivēsiet darbam personālu. Jūs nodrošināsiet direktorāta sniegto pakalpojumu un paveikto darbu kvalitāti, kā arī efektīvu saziņu un sadarbību gan direktorāta iekšienē, gan visā ģenerāldirektorātā, kā arī ar citiem PĢS dienestiem.

Jūs sniegsiet augsta līmeņa stratēģiskas konsultācijas Eiropadomei, Padomei, Pastāvīgo pārstāvju komitejai un to prezidentūrām, kā arī ģenerālsekretāram par politikas un procedūras jautājumiem attiecībā uz visiem direktorāta kompetencē esošo dosjē aspektiem. Jūs piedalīsieties sanāksmēs un attiecīgā gadījumā informatīvās sanāksmēs un/vai sarunās, lai panāktu kompromisus un rastu risinājumus. Šajā kontekstā jūs direktorāta kompetences jomās palīdzēsiet prezidentūrām sarunās un nodrošināsiet efektīvu saziņu un sadarbību ar ES iestādēm, aģentūrām un citām struktūrām.

Jūs definēsiet sasniedzamos mērķus un sniegsiet ieguldījumu to sasniegšanā, izstrādājot direktorāta darba programmu un nodrošinot pienācīgu tās īstenošanas uzraudzību.

Jūsu pienākumos būs arī uzsākt un uzraudzīt politikas analīzes darbības nolūkā sniegt konsultācijas attiecībā uz lēmumu pieņemšanu direktorāta kompetences jomās.

Jūs darbu varēsiet plānot un organizēt elastīgi, ievērojot darba laiku un sanāksmju grafiku direktorāta darbības jomā. Jūs un jūsu darbinieki varēsiet izmantot PĢS darba režīmu, tostarp teledarbu.

Reizēm (aptuveni septiņas reizes gadā) jums būs jādodas komandējumos uz ārvalstīm, parasti ES iekšienē.

Ko mēs meklējam?

Mēs meklējam vadītāju ar pieredzi ES politikas veidošanā un ES leģislatīvajā procesā un ar plašām zināšanām par ES institucionālajiem jautājumiem. Ir nepieciešamas zināšanas un pieredze direktorāta darbības jomās, jo īpaši attiecībā uz ES budžetu un daudzgadu finanšu shēmu (DFS).

No visiem vadītājiem PĢS tiek gaidīts, ka viņi konsultē vadību un ieinteresētās personas, vada darbiniekus, pārvalda finanšu resursus un pārstāv PĢS. Informācija par to, kas konkrēti tiek sagaidīts, ir izklāstīta PĢS vispārējā vadītāja profilā (1).

Turklāt amata ieņēmējam ir jāpiemīt:

| — | spējai domāt un plānot stratēģiski, paredzēt un identificēt iespējamās problēmas un ierosināt īstenojamus risinājumus un kompromisus; |
| --- | --- |

—

spējai domāt un plānot stratēģiski, paredzēt un identificēt iespējamās problēmas un ierosināt īstenojamus risinājumus un kompromisus;

| — | līderības dzinulim un spējai multikulturālā un daudzveidīgā vidē veicināt stipru komandas garu un prasmei virzīt, motivēt, un pilnvarot darbiniekus, būtisku uzmanību pievēršot personāla attīstībai; |
| --- | --- |

—

līderības dzinulim un spējai multikulturālā un daudzveidīgā vidē veicināt stipru komandas garu un prasmei virzīt, motivēt, un pilnvarot darbiniekus, būtisku uzmanību pievēršot personāla attīstībai;

| — | diplomātijas spējai, jāzina, kad jābūt elastīgam un kad – stingram, un jāpievērš uzmanība detaļām, nezaudējot skatījumu uz kopainu; |
| --- | --- |

—

diplomātijas spējai, jāzina, kad jābūt elastīgam un kad – stingram, un jāpievērš uzmanība detaļām, nezaudējot skatījumu uz kopainu;

| — | spējai veicināt un uzturēt labas darba attiecības ar dažādiem iekšējiem un ārējiem partneriem; |
| --- | --- |

—

spējai veicināt un uzturēt labas darba attiecības ar dažādiem iekšējiem un ārējiem partneriem;

| — | spējai panākt kopīgas vienošanās vai mērķus, sniedzot mērķtiecīgas konsultācijas ieinteresētajām personām un efektīvi un konstruktīvi veicinot apspriedes; |
| --- | --- |

—

spējai panākt kopīgas vienošanās vai mērķus, sniedzot mērķtiecīgas konsultācijas ieinteresētajām personām un efektīvi un konstruktīvi veicinot apspriedes;

| — | spējai kopumā organizēt direktorāta darbu tā, lai ievērotu svarīgus termiņus un nodrošinātu taisnīgu darba slodzes sadali komandā un pēctecības plānošanu; |
| --- | --- |

—

spējai kopumā organizēt direktorāta darbu tā, lai ievērotu svarīgus termiņus un nodrošinātu taisnīgu darba slodzes sadali komandā un pēctecības plānošanu;

| — | spējai pārvaldīt pārmaiņas un atbalstīt personālu pārmaiņu procesā; |
| --- | --- |

—

spējai pārvaldīt pārmaiņas un atbalstīt personālu pārmaiņu procesā;

| — | izcilām komunikācijas prasmēm, tostarp savstarpējas saskarsmes prasmēm. |
| --- | --- |

—

izcilām komunikācijas prasmēm, tostarp savstarpējas saskarsmes prasmēm.

Ņemot vērā, ka PĢS īsteno mobilitātes politiku attiecībā uz saviem vadītājiem, kuriem, paredzams, būs plaša pieredze, kandidātiem būtu jāvēlas un jāspēj savas karjeras laikā PĢS strādāt dažādās jomās.

DARBĀ PIEŅEMŠANAS POLITIKA

Kandidātiem pieteikuma iesniegšanas brīdī ir jāatbilst šādām prasībām.

a)   Vispārēji nosacījumi

| — | jābūt kādas Eiropas Savienības dalībvalsts valstspiederīgajam; |
| --- | --- |

—

jābūt kādas Eiropas Savienības dalībvalsts valstspiederīgajam;

| — | jābūt pilntiesīgam pilsonim; |
| --- | --- |

—

jābūt pilntiesīgam pilsonim;

| — | jābūt izpildījušam visas saistības, kuras noteiktas ar tiesību aktiem par militāro dienestu. |
| --- | --- |

—

jābūt izpildījušam visas saistības, kuras noteiktas ar tiesību aktiem par militāro dienestu.

b)   Īpaši nosacījumi

| — | jābūt akadēmiskajam grādam (2); |
| --- | --- |

—

jābūt akadēmiskajam grādam (2);

| — | jābūt vismaz piecpadsmit gadiem attiecīgas profesionālās pieredzes, un šajā laikā – vismaz trīs gadiem, kad faktiski pildīti vadības un organizatoriski pienākumi. Trīs gadi amatā ar nozīmīgiem koordinatora pienākumiem ir pielīdzināmi nepieciešamajai vadības pieredzei; |
| --- | --- |

—

jābūt vismaz piecpadsmit gadiem attiecīgas profesionālās pieredzes, un šajā laikā – vismaz trīs gadiem, kad faktiski pildīti vadības un organizatoriski pienākumi. Trīs gadi amatā ar nozīmīgiem koordinatora pienākumiem ir pielīdzināmi nepieciešamajai vadības pieredzei;

| — | tā kā PĢS iekšējā komunikācijā un tā komunikācijā ar citām iestādēm plaši izmanto angļu un franču valodu, kandidātam ir izcili jāpārvalda viena no šīm valodām un labi – otra. Citu ES oficiālo valodu zināšanas tiktu uzskatītas par priekšrocību. |
| --- | --- |

—

tā kā PĢS iekšējā komunikācijā un tā komunikācijā ar citām iestādēm plaši izmanto angļu un franču valodu, kandidātam ir izcili jāpārvalda viena no šīm valodām un labi – otra. Citu ES oficiālo valodu zināšanas tiktu uzskatītas par priekšrocību.

NB!

| 1) | Šim amatam ir nepieciešama drošības pielaide, kas ļauj piekļūt klasificētiem dokumentiem (SECRET UE/EU SECRET līmenis). Kandidātiem, kas piesakās šim amatam, ir jābūt gataviem, ka saskaņā ar Padomes Lēmumu 2013/488/ES (3) viņiem tiek piemērota drošības pārbaude. Izraudzītais kandidāts tiks iecelts amatā tikai tad, ja būs saņēmis derīgu drošības pielaides apliecinājumu. Kandidātam, kuram vēl nav drošības pielaides, tiks piedāvāts pagaidu līgums, līdz būs saņemti drošības pielaides procedūras rezultāti. |
| --- | --- |

1)

Šim amatam ir nepieciešama drošības pielaide, kas ļauj piekļūt klasificētiem dokumentiem (SECRET UE/EU SECRET līmenis). Kandidātiem, kas piesakās šim amatam, ir jābūt gataviem, ka saskaņā ar Padomes Lēmumu 2013/488/ES (3) viņiem tiek piemērota drošības pārbaude. Izraudzītais kandidāts tiks iecelts amatā tikai tad, ja būs saņēmis derīgu drošības pielaides apliecinājumu. Kandidātam, kuram vēl nav drošības pielaides, tiks piedāvāts pagaidu līgums, līdz būs saņemti drošības pielaides procedūras rezultāti.

| 2) | Sekmīgajam kandidātam ir jābūt gatavam piedalīties PĢS vadības apmācībā. |
| --- | --- |

2)

Sekmīgajam kandidātam ir jābūt gatavam piedalīties PĢS vadības apmācībā.

ATLASES PROCEDŪRA

Piemērotāko kandidātu atlasē iecēlējinstitūcijai palīdz konsultatīvā atlases komiteja. Konsultatīvajai atlases komitejai palīdzēs vērtēšanas centrs, ko vada ārēji darbā pieņemšanas konsultanti. Vērtēšanas centra sagatavotie ziņojumi attiecībā uz tā paša veida amatu zaudēs spēku divus gadus pēc dienas, kurā notika attiecīgā vērtēšana, vai dienā, kad beidzas pamatlīgums starp PĢS un attiecīgo novērtēšanas centru, atkarībā no tā, kurš datums ir agrāks.

Konsultatīvā atlases komiteja sākumā izvērtēs un salīdzinās visu kandidātu kvalifikāciju, pieredzi un motivāciju, balstoties uz viņu pieteikumiem. Balstoties uz šo salīdzinošo izvērtējumu, konsultatīvā atlases komiteja atlasīs savā ieskatā vispiemērotākos kandidātus, kurus uzaicinās uz pirmo interviju. Tā kā pirmās atlases pamatā ir pieteikumu salīdzinoša izvērtēšana, šai vakancei noteikto prasību izpilde negarantē uzaicināšanu uz pirmo interviju. No intervētajiem kandidātiem konsultatīvā atlases komiteja atlasīs kandidātus, kuri dosies uz vērtēšanas centru, kā arī uz otro interviju ar konsultatīvo atlases komiteju.

Atlases procedūra tiek provizoriski plānota šādi:

| — | ir paredzēts, ka intervijām atlasītie kandidāti tiks informēti 2022. gada novembra otrajā pusē; |
| --- | --- |

—

ir paredzēts, ka intervijām atlasītie kandidāti tiks informēti 2022. gada novembra otrajā pusē;

| — | paredzams, ka interviju pirmā kārta notiks 2022. gada novembra beigās; |
| --- | --- |

—

paredzams, ka interviju pirmā kārta notiks 2022. gada novembra beigās;

| — | pārbaudījumi novērtēšanas centrā ir plānoti 2022. gada decembra otrajā pusē; |
| --- | --- |

—

pārbaudījumi novērtēšanas centrā ir plānoti 2022. gada decembra otrajā pusē;

| — | paredzams, ka interviju otrā kārta notiks 2023. gada janvāra pirmajā pusē. |
| --- | --- |

—

paredzams, ka interviju otrā kārta notiks 2023. gada janvāra pirmajā pusē.

NB! Iepriekš minētais grafiks ir tikai orientējošs, un to var grozīt.

JURIDISKAIS PAMATS

Šī vakance ir izsludināta visās Eiropas Savienības iestādēs un ārpus tām saskaņā ar Eiropas Savienības Civildienesta noteikumu (4) 29. panta 1. un 2. punktu.

PIETEIKŠANĀS KĀRTĪBA

Pieteikumu iesniegšanas termiņš ir 2022. gada 11. novembris, plkst. 12.00 (pēc Briseles laika).

Pieteikumi tiks pieņemti tikai pa e-pastu, un tie līdz iesniegšanas termiņam ir jānosūta uz: applications.management@consilium.europa.eu (5). Novēloti pieteikumi netiks ņemti vērā.

Iepriekš minētā e-pasta adrese ir jāizmanto visai sarakstei, kas saistīta ar atlases procedūru (e-pasta tematā jābūt šādai atsaucei: CONS/AD/181/22)

Pirms pieteikuma iesniegšanas kandidātiem ir rūpīgi jāpārbauda sava atbilstība prasībām, kas minētas iepriekš sadaļā “Darbā pieņemšanas politika”, lai izvairītos no automātiskas izslēgšanas no atlases procedūras.

Lai pieteikums būtu derīgs, tam jāpievieno šādi dokumenti pdf formātā (NB! netiks pieņemti dokumenti, kas ir bloķēti, aizsargāti ar paroli vai elektroniski parakstīti):

| a) | pareizi aizpildīta un datēta pieteikuma veidlapa (fails jānosauc šādi: “XXX (UZVĀRDS) – Application form.pdf”); lai lejupielādētu elektronisko pieteikuma veidlapu (angļu vai franču valodā), klikšķiniet uz turpmāk norādītās attiecīgās saites vai iekopējiet to savā pārlūkprogrammā (6):
  https://www.consilium.europa.eu/media/53249/gsc-application_form_senior_management_en.docx
  https://www.consilium.europa.eu/media/53248/gsc-application_form_senior_management_fr.docx |
| --- | --- |

a)

pareizi aizpildīta un datēta pieteikuma veidlapa (fails jānosauc šādi: “XXX (UZVĀRDS) – Application form.pdf”); lai lejupielādētu elektronisko pieteikuma veidlapu (angļu vai franču valodā), klikšķiniet uz turpmāk norādītās attiecīgās saites vai iekopējiet to savā pārlūkprogrammā (6):

https://www.consilium.europa.eu/media/53249/gsc-application_form_senior_management_en.docx

https://www.consilium.europa.eu/media/53248/gsc-application_form_senior_management_fr.docx

| b) | detalizēts curriculum vitae angļu vai franču valodā (nepievienojot fotogrāfijas), vēlams, Europass formātā (https://europass.cedefop.europa.eu), kurā aptverta visa kandidāta karjera un cita starpā norādīta kandidāta kvalifikācija, valodu prasme, pieredze un pašreizējie darba pienākumi (fails jānosauc šādi: “XXX (UZVĀRDS) – CV.pdf”); |
| --- | --- |

b)

detalizēts curriculum vitae angļu vai franču valodā (nepievienojot fotogrāfijas), vēlams, Europass formātā (https://europass.cedefop.europa.eu), kurā aptverta visa kandidāta karjera un cita starpā norādīta kandidāta kvalifikācija, valodu prasme, pieredze un pašreizējie darba pienākumi (fails jānosauc šādi: “XXX (UZVĀRDS) – CV.pdf”);

| c) | motivācijas vēstule angļu vai franču valodā (fails jānosauc šādi: “XXX (UZVĀRDS) – Motivation letter.pdf”); |
| --- | --- |

c)

motivācijas vēstule angļu vai franču valodā (fails jānosauc šādi: “XXX (UZVĀRDS) – Motivation letter.pdf”);

| d) | izglītību apliecinošu diplomu kopijas un ar profesionālo pieredzi saistītu dokumentu un sertifikātu kopijas, sagrupējot tās vienā pdf dokumentā. Nepietiek ar to, ka tiek iesūtīts vienīgi b) punktā minētais curriculum vitae. Apliecinošajiem dokumentiem ir jābūt trešās puses izsniegtiem (fails jānosauc šādi “XXX (UZVĀRDS) – Supporting documents.pdf”). |
| --- | --- |

d)

izglītību apliecinošu diplomu kopijas un ar profesionālo pieredzi saistītu dokumentu un sertifikātu kopijas, sagrupējot tās vienā pdf dokumentā. Nepietiek ar to, ka tiek iesūtīts vienīgi b) punktā minētais curriculum vitae. Apliecinošajiem dokumentiem ir jābūt trešās puses izsniegtiem (fails jānosauc šādi “XXX (UZVĀRDS) – Supporting documents.pdf”).

Ja šie dokumenti netiks iekļauti, pieteikums tiks atzīts par nederīgu.

Visiem d) punktā minētajiem apliecinošajiem dokumentiem ir jābūt numurētiem (1., 2. pielikums utt.) un sagrupētiem tā, kā minēts iepriekš.

Netiks izskatīti tie pieteikumi, kas nosūtīti pa pastu vai izmantojot mākonī izvietotus datu uzglabāšanas risinājumus vai failu koplietošanas platformas.

Sekmīgajam kandidātam tiks lūgts uzrādīt iepriekš minēto dokumentu oriģinālus.

Kandidāti saņems e-pastu, kas apstiprina viņu pieteikuma saņemšanu. Tomēr var rasties tehniskas grūtības, kas ietekmē e-pastu nosūtīšanu. Tādēļ, ja kandidāti nesaņem e-pastu, kas apstiprina pieteikuma saņemšanu, viņi tiek aicināti rakstīt uz šādu adresi: applications.management@consilium.europa.eu. Tā kā konsultatīvā atlases komiteja sāks darbu drīz pēc pieteikumu iesniegšanas termiņa, jebkāda sarakste par pieteikuma saņemšanu būtu jāveic nedēļā pēc minētā termiņa.

DAUDZVEIDĪBA UN IEKĻAUTĪBA

PĢS ir apņēmības pilns veicināt daudzveidību un iekļautību. Sīkāku informāciju skatīt attiecīgajā paziņojumā https://www.consilium.europa.eu/lv/general-secretariat/jobs/diversity-and-inclusion/.

PIETEIKUMU ATKĀRTOTA IZSKATĪŠANA

Informācija par procedūrām, kas saistītas ar sūdzībām, ar pārsūdzībām un vēršanos pie Eiropas Ombuda, pieejama šeit:

https://www.consilium.europa.eu/media/56645/complaint-lv.pdf.

DATU AIZSARDZĪBA

Noteikumi, ar kuriem reglamentē personas datu apstrādi saistībā ar šo atlases procedūru, ir izklāstīti paziņojumā par privātumu: https://www.consilium.europa.eu/media/56669/jobs-data-protection-083r00-lv.pdf.

---

(1)  https://www.consilium.europa.eu/media/53263/gsc-manager-profile-lv.pdf.

(2)  Eiropas Savienības Civildienesta noteikumu (“Civildienesta noteikumi”) 5. panta 3. punkta c) apakšpunktā paredzēts, ka kandidātiem ir nepieciešams vismaz:

| i) | izglītības līmenis, kas atbilst pabeigtām augstskolas studijām, ko apliecina ar diplomu, ja parastais augstākās izglītības iegūšanas ilgums ir četri gadi vai vairāk; vai |
| --- | --- |

i)

izglītības līmenis, kas atbilst pabeigtām augstskolas studijām, ko apliecina ar diplomu, ja parastais augstākās izglītības iegūšanas ilgums ir četri gadi vai vairāk; vai

| ii) | izglītības līmenis, kas atbilst pabeigtām augstskolas studijām, ko apliecina ar diplomu, un vismaz viena gada atbilstoša profesionāla pieredze, ja parastais augstākās izglītības iegūšanas ilgums ir vismaz trīs gadi. |
| --- | --- |

ii)

izglītības līmenis, kas atbilst pabeigtām augstskolas studijām, ko apliecina ar diplomu, un vismaz viena gada atbilstoša profesionāla pieredze, ja parastais augstākās izglītības iegūšanas ilgums ir vismaz trīs gadi.

(3)  Padomes Lēmums 2013/488/ES (2013. gada 23. septembris) par drošības noteikumiem ES klasificētas informācijas aizsardzībai (OV L 274, 15.10.2013., 1. lpp.).

(4)  Eiropas Savienības Civildienesta noteikumi un Savienības pārējo darbinieku nodarbināšanas kārtība, kas noteikti ar Padomes Regulu (EEK, Euratom, EOTK) Nr. 259/68 (OV L 56, 4.3.1968., 1. lpp.), konsolidētais teksts pieejams šādā adresē:

https://eur-lex.europa.eu/legal-content/LV/TXT/?uri=CELEX%3A01962R0031-20220101.

(5)  Šī e-pasta adrese ir saistīta ar funkcionālo pastkastīti un var apstrādāt tikai tos ziņojumus, kam ir “normāls” jutības iestatījums; ar citu jutības iestatījumu (piemēram, “personīgi”, “privāti”, “konfidenciāli” vai šifrētus e-pastus) nosūtītus e-pastus nav iespējams apstrādāt. Tāpēc lūdzam izvēlēties jutības iestatījumu “normāls”. Jūsu e-pasta apjoms nedrīkst pārsniegt 25MB. Ja jūsu e-pasts kopā ar pielikumiem pārsniedz šo maksimāli pieļaujamo apjomu, lūdzam sadalīt pielikumus pa vairākiem e-pastiem.

(6)  Ja jums ir nepieciešams vairāk informācijas un/vai jūs saskaraties ar tehniskām problēmām, lūdzu, nosūtiet e-pastu uz šādu adresi: applications.management@consilium.europa.eu

---